Som amtmann hadde Meinich bolig og kontor på Lillehammer. I Lillehammers byhistorie skriver Trond Feiring at Meinich blant annet var Lillehammers representant i den «Gudbrandsdalske jernbanekomité», som arbeidet for jernbaneforbindelse mellom Lillehammer og Romsdalen. Amtmann Meinich tok også initiativ til "Den Selskabelige Forening", som i tillegg til dansen muligens var tenkt som ei politisk forening, ei konservativ motvekt til Lillehammers venstrebevegelse. I praksis ble foreninga imidlertid ingen politisk kraft.